stanford-oval/wikipedia huggingface dataset:
Ranskan senaatti
Senaatin tehtävät > Perustuslain muutokset

Ranskan perustuslaki (1958) toteaa artiklassa 89 kaksi eri tapaa perustuslain muuttamiseen:
Parlamentin kahden kamarin, kansalliskokouksen ja senaatin tulee hyväksyä kansanedustajien tekemä lakiehdotus tai hallituksen tekemä lakiesitys ehdottomasti saman sisältöisinä ja tämän jälkeen kansa saa kansanäänestyksen yksinkertaisella enemmistöllä päättää lain mahdollisesta hyväksymisestä.
Parlamentti kokoontuu Versaillesin palatsissa pidettävään Konferenssiin eli yhteisistuntoon, joka tapahtuu tasavallan presidentin kutsusta. Tässä kokouksessa perustuslakimuutoksen tulee saada puolelleen 3/5 annetuista äänistä jotta se tulee hyväksytyksi.
Ainoastaan ensimmäinen perustuslakiin tehty muutos poikkesi joltisesti myöhemmin toteutetuista. Vuonna 1962 oli kyse perustuslain 6 artiklan muuttamisesta. Se käsittelee Tasavallan presidentin valintaan. Muutoksen tarkoituksena oli muuttaa suuren vaalikollegion, 80 000 jäsentä tekemä vaali suoraksi kansanvaaliksi. Kenraali de Gaulle, joka tiesi senaatin häntä kohtaan osoittaman vihamielisyyden käytti hyväksi perustuslain 11. artiklaa, joka salli presidentin määritellä kansanäänestyksen pidettäväksi. Tämä ei kuitenkaan ollut perustuslain mukaista, mutta perustuslakineuvosto ei katsonut itseään kykeneväksi päättämään asiasta, sillä se koki kansan, kaiken vallan omistan, sanoneen asiasta kantansa.
Myöhemmät perustuslain muutokset ovat seuranneet perustuslain 89. artiklan mukaista järjestystä. Näin myös presidentin vaalikausi lyhennettiin viiteen vuoteen kansanäänestyksellä, joka pidettiin vuonna 2000.
Senaatin tehtävät > Muut roolit

Perustuslain 28. artiklan mukaan senaattorit kuten kansalliskokouksen jäsenet nauttivat edustajakautensa aikana parlamentaarista koskemattomuutta.
Saman perustuslain 24. artiklan mukaan senaatti edustaa Ranskan tasavallan alueellisia kollektiiveja.
Aiheesta muualla

Wikimedia Commonsissa on kuvia tai muita tiedostoja aiheesta .
Senaatin viralliset sivut (ranskaksi)
Senaattorimatrikkeli (ranskaksi)
Senaatin raportit (ranskaksi)
Senaattoreiden vaalin suorittajien luettelo (ranskaksi)
Palais du Luxembourg, senaatin kokoontumispaikka.
Risto Nordell

Risto Nordell (s. 1959) on Yleisradion musiikkitoimittaja, joka on erikoistunut vanhaan musiikkiin. Hän pitää Yle Radio 1:ssä viikoittaista Riston Valinta -musiikkiohjelmaansa. 2010-luvun puolivälissä Nordell teki Helena Hannikaisen kanssa keskusteluohjelmaa Kohtauspaikka, jonka vieraiksi kutsuttiin muidenkin kulttuurialojen kuin musiikin edustajia.
Nordell valmistui musiikin maisteriksi Sibelius-Akatemiasta pääaineenaan laulu. Vuodesta 1988 hän on työskennellyt Yleisradiossa.
Riston Valintaa edeltänyt Nordellin musiikkiohjelma oli 1990-luvulla vanhaan musiikkiin keskittynyt Luostarin puutarha, joka oli Yle Radio 1:n ensimmäinen juonnettu musiikkiohjelma. Nordell sai ohjelmasta Koura-palkinnon. Vuonna 2015 Nordell sai kirkon kulttuuripalkinnon.
Nordell on toiminut 2010-luvulla Heinäveden Valamon luostarin tukiyhdistyksen Valamon Ystävät ry:n puheenjohtaja.
Risto Nordellin isoäidin isä oli 1905 murhattu prokuraattori Eliel Soisalon-Soininen.
Aiheesta muualla

Riston Valinnan Facebook-sivut
Robert P. Patterson

| Robert P>  Patterson |
| --- | --- |

Yhdysvaltain sotaministeri
 27. syyskuuta 1945 – 18. heinäkuuta 1947  
Edeltäjä:  Henry L. Stimson
Seuraaja:  Kenneth Claiborne Royall
Henkilötiedot
Syntynyt: 12. helmikuuta 1891 Glens Falls, New York
Kuollut: 22. tammikuuta 1952 (60 vuotta)
Robert Porter Patterson (12. helmikuuta 1891 Glens Falls, New York, Yhdysvallat – 22. tammikuuta 1952) oli yhdysvaltalainen poliitikko, joka toimi sotaministerinä vuosina 1945–1947.
Elämä

Robert Patterson syntyi Glens Fallsissa vuonna 1891. Hänen vanhempansa olivat Charles R. Patterson ja Lodice E. Porter. Hän sai alemman korkeakoulututkinnon Union Collegesta, ja vuonna 1915 hän valmistui Harvardin yliopiston oikeustieteelliseltä osastolta. Patterson soti ensimmäisessä maailmansodassa. Sodan jälkeen hän perusti asianajotoimiston New Yorkiin. Patterson meni naimisiin Margaret Tarleton Winchesterin kanssa tammikuussa 1920. He saivat yhteensä neljä lasta: yhden pojan ja kolme tytärtä.
Vuodet 1930–1939 oli New Yorkin eteläisen piirin piirioikeuden tuomarina ja tämän jälkeen vuoden muutoksenhakutuomioistuimen tuomarina. Vuonna 1940 presidentti Franklin D. Roosevelt nimitti Pattersonin apulaissotaministeriksi. Hän työskenteli läheisesti apulaislaivastoministeri James Forrestalin kanssa. Harry S. Truman nimitti Pattersonin sotaministeriksi vuonna 1945. Patterson kannatti sotaministerinä Yhdysvaltain voimakasta sotilaallista läsnäoloa muilla mantereilla. Kun vuonna 1947 armeijan eri siivet yhdistettiin, niin Patterson kieltäytyi taloudellisten syiden takia puolustusministerin virasta. Hän palasi lakimieheksi, mutta oli edelleen poliittisesti aktiivinen. Hän kannatti julkisesti Trumanin ulkomaanpolitiikkaa.
Patterson kuoli 22. tammikuuta 1952 lento-onnettomuudessa. American Airlinesin lento 6780 joutui onnettomuuteen, kun se oli laskeutumassa Newarkin kansainväliselle lentoasemalle.
Aiheesta muualla

Kuvia tai muita tiedostoja aiheesta Robert P. Patterson Wikimedia Commonsissa
Riihilampi (Kyyjärvi)

| Riihilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  62°58′37″N, 24°33′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskujoki:  suo-oja 
Järvinumero:  14.632.1.007
Mittaustietoja
Pinnankorkeus:  193,1 m  
Pituus:  210 m  
Leveys:  140 m  
Rantaviiva:  0,58 km  
Pinta-ala:  2,367 ha  
Saaria:  ei saaria 
 fiRiihilampi 
Riihilampi  on Keski-Suomessa Kyyjärvellä  Kantoperän lähellä sijaitseva lampi.
Maantietoa

Lampi on 210 metriä pitkä, 140 metriä leveä, ja sen pinta-ala on 2,4 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Puukonjoen valuma-alueeseen (14.632) se kuuluu. Lammen vedenpinnan korkeus on 193,1 metriä mpy.
Polonistiikka

Puolan kielen levinneisyys. Tummansininen: puola ainoana kielenä, sininen: puolan kieltä puhutaan yleisesti, vaaleansininen: puola vähemmistökielenä
Polonistiikka on kielitieteen ala, joka tutkii puolan kieltä. Alan tutkimusaiheina voivat olla muun muassa puolan kielen historia sekä kielen suhteet muihin slaavilaisiin ja etenkin länsislaavilaisiin kieliin tai muihin indoeurooppalaisiin kieliin. Myös puolan murteet kuuluvat polonistiikan alaan. Polonistiikka voidaan laskea kuuluvaksi osaksi slavistiikkaa.
Rodney King

| Rodney King |
| --- | --- |
 Rodney King huhtikuussa 2012
Henkilötiedot
Syntynyt: 2. huhtikuuta 1965 Sacramento, Kalifornia, Yhdysvallat
Kuollut: 17. kesäkuuta 2012 (47 vuotta) Rialto, Kalifornia
Kansalaisuus:  Yhdysvallat
Vanhemmat:  Odessa King & Ronald King
Rodney Glen King (2. huhtikuuta 1965 Sacramento, Kalifornia – 17. kesäkuuta 2012) oli yhdysvaltalainen, afroamerikkalainen henkilö. Hän tuli tunnetuksi, kun neljä LAPD:n konstaapelia pahoinpiteli hänet pidätyksen yhteydessä 3. maaliskuuta 1991. Pahoinpitelyn kuvanneen George Hollidayn luovuttaman videonauhan ansiosta poliisit saatiin haastettua oikeuteen pahoinpitelystä sekä liiallisesta voimankäytöstä. Valamiehistö, joka koostui yli kymmenestä valkoihoisesta, kuitenkin totesi poliisit syyttömiksi pahoinpitelyyn. Tämän seurauksena alkoi sarja mellakoita, jotka tunnetaan nimellä Los Angelesin mellakat 1992. Näissä yhteenotoissa kuoli 53 ihmistä ja tuhansia loukkaantui.
Los Angelesin kaupunki joutui maksamaan Kingille korvauksia pahoinpitelystä 3,8 miljoonaa dollaria.
Varhainen elämä

Rodney King syntyi Kalifornian pääkaupungissa Sacramentossa, mutta kasvoi Pasadenassa. Rodneyllä oli neljä sisarusta.
Pidätyshistoria

27. kesäkuuta 1987: vaimon pahoinpitely; määrättiin parisuhdeneuvontaan, mihin ei mennyt.
3. marraskuuta 1989: aseellinen ryöstö; 2 vuotta vankeutta, armahdettiin joulukuun 27. 1990 ehdonalaiseen.
3. maaliskuuta 1991: ylinopeus, liikennepako, viranomaisen väkivaltainen vastustaminen; syytteistä luovuttiin vaikka oli ehdonalaisessa tapahtuman ajankohtana.
11. toukokuuta 1991; viallisella ajoneuvolla ajaminen (tuulilasissa liikaa säröjä), ajokortitta ajaminen, ajo ilman liikennevakuutusta; ei syytteitä.
28. toukokuuta 1991: maksullisen seksin ostaminen, yritys ajaa viranomaisen yli; ei syytteitä.
26. kesäkuuta 1992: perheväkivalta; King pidätettiin mutta vaimo luopui syytteistä.
16. heinäkuuta 1992: juopuneena ajaminen; ei syytteitä.
21. elokuuta 1993: ajoi seinään 0,19 promillen humalassa; syytettiin ehdonalaisen sääntöjen rikkomisesta, 60 päivää alkoholistien hoitolaitoksessa ja 20 päivää yhdyskuntapalvelua.
21. toukokuuta 1995: rattijuopumus; vapautettiin tuomioistuimessa.
14. heinäkuuta 1995: hyökkäys kuolettavalla aseella (autollaan), varomaton ajo, perheväkivalta ja liikennepako; sai tuomion (90 päivää vankeutta) vain liikennepaosta.
3. maaliskuuta 1999: pahoinpitely × 2, omaisuuden tuhoaminen.
29. syyskuuta 2001: huumausaineen hallussapito (PCP).
27. elokuuta 2003: ylinopeus, punaista päin ajaminen ja rattijuopumus, ajoi autollaan seinään murtaen lonkkansa; tunnusti syyllisyytensä.
(29. marraskuuta 2007: joutui itse rikoksen uhriksi, kun häntä kohti ammuttiin haulikolla. Epäiltyjä ei löydetty.)
4. maaliskuuta 2011: ajokortitta ajaminen.
12. heinäkuuta 2011: rattijuopumus.
Kuolema

King löydettiin kuolleena uima-altaastaan 17. kesäkuuta 2012. Poliisin mukaan kuolemaan ei liity rikosta.
Aiheesta muualla

Rodney King Internet Movie Databasessa. (englanniksi)
Pohjanlahdenlauha

| Pohjanlahdenlauha |
| --- | --- |
 Pohjanlahdenlauhaa kasvustona rantaviivassa.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Lauhat Deschampsia
Laji::  bottnica
Kaksiosainen nimi
 Deschampsia bottnica  (Wahlenb.) Trin. 
Synonyymit
 Deschampsia cespitosa subsp. bottnica (Wahlenb.) Tzvelev 
Katso myös
   Pohjanlahdenlauha Commonsissa 
Infobox OKNimi-testi OK: 
Pohjanlahdenlauha (Deschampsia bottnica) on Itämeren kotoperäinen heinälaji. Se on monivuotinen, mätästävä ja kasvaa 50–100 senttimetriä korkeaksi. Laji muistuttaa melko paljon nurmilauhaa (Deschampsia cespitosa), mutta vihneet ovat selvästi helpeitä pidemmät. Pohjanlahdenlauha ja nurmilauha risteytyvät helposti.
Levinneisyys

Pohjanlahdenlauhaa tavataan vain Pohjanlahden rannikoilla Ruotsissa ja Suomessa. Se kasvaa kivikkoisilla ja somerikkoisilla merenrannoilla. Varsinkin Merenkurkun korkeudella se on Suomessa hyvin yleinen.
Aiheesta muualla

Pinkka – Lajintuntemuksen oppimisympäristö: Pohjanlahdenlauha (Deschampsia bottnica)
Suomen Lajitietokeskus: Pohjanlahdenlauha – Deschampsia bottnica
ITIS: Deschampsia cespitosa ssp. bottnica (englanniksi)
Risto Nurisalo

Risto ”Rike” Nurisalo (s. 13. maaliskuuta 1941 Tampere) on suomalainen graafikko, sarjakuvapiirtäjä ja kirjailija.
Nurisalo toimi lähes 40 vuoden ajan Yleisradion TV2:n palveluksessa graafikkona ja on nykyisin eläkkeellä. Hän on tehnyt vuodesta 1965 lähtien Hymy-lehdessä julkaistua Puutaheinää-sarjakuvaa yhdessä freelance-toimittaja Jyrki Paavolan kanssa (Jykä & Rike). Nurisalo piirtää sarjakuvan ja Paavola vastaa tekstityksestä. Puutaheinää-sarjakuva sai Suomen Sarjakuvaseuran Puupäähattu-palkinnon 1992. Jykä ja Rike ovat tehneet myös Runteli-nimistä sarjakuvaa joka ilmestyi Tamperelainen-lehdessä, VIP-lehdessä ja Hymyssä aina 1980-luvun alkuun saakka. Runteli-sarjakuvasta ilmestyi 1974 koottu albumi Runteli heittää vesilintua. Muita heidän tekemiään sarjakuvia ovat olleet muun muassa Etsivätoimisto Hämäläinen & Savolainen ja Niemiset.
Nurisalo julkaisi vuonna 2010 Suomen sisällissotaan sijoittuvan romaanin August. Romaanin päähenkilönä on 17-vuotias tamperelaispoika August Friman, joka liittyi valkoisten joukkoihin ja osallistuu sodan taisteluihin Kokkolassa, Vilppulassa, Orivedellä, Tampereella ja Viipurissa.
Teoksia

Tampereen yliopiston ylioppilaskunnan laulukirja ; toimituskunta Esko Kinnunen, Reino Suoranta ja Seppo Henttonen ; kuvitus ja taitto Risto Nurisalo. Tampereen yliopiston ylioppilaskunta, Tampere 1968
Poinzi : kunnon opas koululaiselle ; kirjoittaja Pirkko-Liisa Perttula ; kuvat Risto Nurisalo. Otava 2007
August : romaani. Panhandle, Tampere 2010
Pola (täsmennyssivu)

Pola voi tarkoittaa seuraavia:
Pola, joki Tverin ja Novgorodin alueella Venäjällä
Pola, paikkakunta Parfinon piirissä Venäjällä, Pola-joen varrella
Pola, Pula, kaupunki Istrian niemimaalla Kroatiassa
RN Pola (1931), Italian laivaston raskas risteilijä
Pola Oy, suomalainen vaateyritys
Pola, Adrián Alonso Pereira (s. 1988), espanjalainen futsalpelaaja
Pola, miehen tai naisen etunimi
Pola Illéry (1908–2012), romanialainen näyttelijä
Pola Negri (1897–1987), puolalaissyntyinen Hollywood-näyttelijä
Pola Oloixarac (s. 1977), argentiinalainen kirjailija
Pola Roy, saksalainen Wir sind Helden -yhtyeen rumpali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pola”, voi hakea sivunnimihaulla, laajalla sivunnimihaulla tai tekstihaulla.
Pyhän Tuomaan kirkko (Ágios Thomás)

| Pyhän Tuomaan kirkko Ναός Αγίου Θωμά |
| --- | --- |
 Pyhän Tuomaan kirkko.
Sijainti:  Ágios Thomás, Górtyna, Iraklion, Kreeta, Kreikka
Koordinaatit:  35°08′51″N, 25°02′06″E
Kirkkokunta:  Kreetan kirkko
Hiippakunta:  Górtynan ja Arkadían hiippakunta
Tyylisuunta:  bysanttilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Tuomaan kirkko (kreik. Ναός Αγίου Θωμά, Naós Agíou Thomá) on bysanttilaisaikainen ortodoksinen kirkko sille nimensä antaneessa Ágios Thomáksen kylässä Kreetan saarella Kreikassa.
Kirkkoa sisältä.
Kirkko sijaitsee Ágios Thomáksen kylän keskellä noin 30 kilometriä etelään Iraklionista. Se on rakennettu keskibysanttilaisella kaudella varhaisemman varhaiskristillisen kirkon paikalle. Kirkkoa on muutettu paljon venetsialaisella kaudella.
Kirkko on arkkitehtuuriltaan kolmilaivainen basilika. Sen sisäänkäynnin puolella on nartheks, joka on lisätty 1400-luvulla. Sen ja keskilaivan yhtymäkohdassa on poikkeuksellisen korkea pyöreä kupolitorni, joka sekin rakennettiin 1400-luvulla. Sivun pieni kellotorni on lisätty 1800-luvulla. Sisältä kirkko on ollut koristeltu seinämaalauksin, mutta niistä on säilynyt vain vähän.
Aiheesta muualla

Kuvia tai muita tiedostoja aiheesta Pyhän Tuomaan kirkko Wikimedia Commonsissa
Robert Englund

| Robert Englund |
| --- | --- |
 Robert Englund
Henkilötiedot
Koko nimi:  Robert Barton Englund
Syntynyt: 6. kesäkuuta 1947 (ikä 77)  Glendale, Kalifornia
Näyttelijä
Aktiivisena:  1974–
Merkittävät roolit:  Freddy Krueger (Painajainen Elm Streetillä-elokuvasarja)
Palkinnot
 Saturn (2001) 
 Nimikirjoitus
Aiheesta muualla
Viralliset kotisivut
IMDb 
Elonet
Robert Barton Englund (s. 6. kesäkuuta 1947 Glendale, Kalifornia) on Saturn-palkittu yhdysvaltalainen näyttelijä. Hänellä on ruotsalaisia sukujuuria.
Ura

Englundin ehkä tunnetuin roolihahmo on Freddy Krueger elokuvasarjassa Painajainen Elm Streetillä sekä sen seitsemässä jatko-osassa. Hän on ollut ehdolla Saturn-palkinnon saajaksi parhaasta sivuosan näyttelijästä elokuvista Painajainen Elm Streetillä 3 – Unien soturit (1987) ja Painajainen Elm Streetillä 4 – Unien valtias (1988).
Englund on näytellyt yli 70 elokuvassa ja televisiosarjassa vuodesta 1974 lähtien.
Filmografiaa > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1974 | Buster & Billie | oma itsensä |  |
| 1976 | Loputon treeni | Franklin |  |
| 1976 | Tähti on syttynyt | Marty |  |
| 1976 | St. Ives - saatanan lähetti | oma itsensä |  |
| 1977 | Eaten Alive | Buck |  |
| 1977 | Viimeinen cowboy | oma itsensä |  |
| 1978 | Villit vuodet | oma itsensä |  |
| 1978 | Bronxin kapinallinen | oma itsensä |  |
| 1978 | The Fifth Floor | Benny |  |
| 1981 | Noituutta | Harry |  |
| 1981 | Kauhun planeetta | Ranger |  |
| 1981 | Don't Cry, It's Only Thunder | oma itsensä |  |
| 1984 | Painajainen Elm Streetillä | Freddy Krueger |  |
| 1985 | Painajainen Elm Streetillä 2 – Freddyn kosto | Freddy Krueger |  |
| 1986 | Ei liian nuori kuolemaan | oma itsensä |  |
| 1987 | Painajainen Elm Streetillä 3 – Unien soturit | Freddy Krueger |  |
| 1988 | Painajainen Elm Streetillä 4 – Unien valtias | Freddy Krueger |  |
| 1988 | 976-EVIL |  | ohjaus |
| 1989 | Painajainen Elm Streetillä 5 – Painajaisten lapsi | Freddy Krueger |  |
| 1989 | Oopperan kummitus | Erik |  |
| 1990 | Ford Fairlane | Smiley |  |
| 1991 | Viimeinen painajainen Elm Streetillä: Freddyn kuolema | Freddy Krueger |  |
| 1992 | Dance Macebre | oma itsensä |  |
| 1994 | Painajainen Elm Streetillä 7: Uusi painajainen | Freddy Krueger |  |
| 1995 | Luunmurskaaja | William "Bill" Gartley |  |
| 1996 | Postipojat |  | televisioesityksessä käytetty nimi |
| 1996 | Killer Tongue | vankilanohjaaja |  |
| 1996 | The Paper Brigade | oma itsensä |  |
| 1997 | Wishmaster | Raymond Beaumont |  |
| 1998 | Strangeland | Jackson Roth |  |
| 1998 | Urban Legend – kauhutarinoita | professori William Wexler |  |
| 1998 | Meet the Deedles | Nemo |  |
| 2000 | Python | tohtori Anton Rudolph |  |
| 2003 | Freddy vs. Jason | Freddy Krueger |  |
| 2003 | The Return of Cagliostro | Erroll Douglas |  |
| 2003 | Nobody Knows Anything! | oma itsensä |  |
| 2005 | 2001 Maniacs | pormestari George W. Buckman |  |
| 2005 | Dance of the Dead |  |  |
| 2006 | Behind the Mask: The Rise of Leslie Vernon | Doc Halloran |  |
| 2006 | Heartstopper | oma itsensä |  |
| 2007 | Hatchet | Sampson |  |
| 2007 | Jack Brooks: Monster Slayer | professori Gordon Crowley |  |
| 2007 | Black Swarm | oma itsensä |  |
| 2008 | Red |  |  |
| 2008 | Zombie Strippers! | Ian |  |
| 2011 |  Inkubus | Inkubus |  |
| 2011 | The Mole Man of Belmont Avenue | Hezekiah Confab |  |
| 2012 | Strippers vs Werewoves | Tapper |  |
| 2012 | Lake Placid: The Final Chapter | Jim Bickerman |  |
| 2014 | Fear Clinic | tohtori Andover |  |
| 2014 | The Last Showing | Stuart |  |
| 2015 | The Funhouse Massacre | vankilanjohtaja |  |
| 2016 | The Midnight Man | tohtori Goodberry |  |
| 2017 | Nightworld | Jacob |  |
Filmografiaa > Televisiosarjat

| Vuosi | Televisiosarja | Rooli | Huomioita |
| --- | --- | --- | --- |
| 1983-1984 |  V | Willie |  |
| 1986 | MacGyver | Tim Wexler | Kausi 1, jakso 13. |
| 1986-1987 | Downtown | oma itsensä |  |
| 1988-1990 | Freddy's Nightmares | Freddy Krueger |  |
| 1992 | Nightmare Cafe | oma itsensä |  |
| 1997 |  Pulmuset | Lucifer | 1 jakso |
| 1998 | Simpsonit | Freddy Krueger | äänirooli, 1 jakso |
| 2002 |  Justice League | Felix Faust | äänirooli, 1 jakso |
| 2004 | Super Robot Monkey Team Hyperforce Go! | sirkustirehtööri | äänirooli, 1 jakso |
| 2005 | Justice League Unlimited | Felix Faust | äänirooli, 1 jakso |
| 2005, 2007 |  Batman |  Edward Nigma / Arvuuttaja | äänirooli, 2 jaksoa |
| 2005- | A Nightmare on Elm Street: Real Nightmares | Freddy Krueger |  |
| 2008-2009 | Hämmästyttävä Hämähäkkimies |  Adrian Toomes / Korppikotka | äänirooli |
| 2009 | The Super Hero Squad Show | Dormammu | äänirooli, 1 jakso |
| 2009- | Fear Clinic | tohtori Andover |  |
| 2012 | Green Lantern: The Animated Series | Myglom | äänirooli, 1 jakso |
| 2012 | Criminal Minds | etsivä Gassner | 1 jakso |
| 2013, 2017 | Regular Show | Stag Man, Anti-Pops | äänirooli, 2 jaksoa |
| 2014 |  Teini-ikäiset mutanttininjakilpikonnat | Dire Beaver, Dread Beaver | äänirooli, 1 jakso |
| 2014 | Randy Cunningham: Koulun Ninja | Jason Myers | äänirooli, 1 jakso |
| 2015 | Hulk ja M.Ä.I.S.K.:n agentit | Pluto | äänirooli, 1 jakso |
| 2017 | Uncle Grandpa | Mörkö | äänirooli, 1 jakso |
| 2018 | Goldbergit | Freddy Krueger | 1 jakso |
Filmografiaa > Videopelit

| Vuosi | Videopeli | Rooli |
| --- | --- | --- |
| 2011 | Call of Duty: Black Ops Zombies | oma itsensä |
| 2016 | Master of Orion: Conquer the Stars | Terranin keisari |
| 2017 | Injustice 2 |  Jonathan Crane / Linnunpelätin |
Aiheesta muualla

Wikimedia Commonsissa on kuvia tai muita tiedostoja aiheesta .
Robert Englund Internet Movie Databasessa. (englanniksi)
Robert Curry

Robert Samuel Curry (14. elokuuta 1882 New York – 12. marraskuuta 1944 New York) oli yhdysvaltalainen vapaapainija. Hän voitti 105 paunan (47,6 kg) painoluokan olympiakultaa 1904 St. Louisin kisoissa.
Riihilampi (Kouvola, Voikkaa)

| Riihilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Kuusankoski)
Koordinaatit:  60°57′33″N, 26°39′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  oja Sompaseen 
Järvinumero:  14.121.1.003
Mittaustietoja
Pinnankorkeus:  75,4 m  
Pituus:  530 m  
Leveys:  230 m  
Rantaviiva:  1,286 km  
Pinta-ala:  8,034 ha  
Saaria:  ei saaria 
 fiRiihilampi 
Riihilampi  on Kymenlaaksossa Kouvolan Kuusankoskella, Voikkaan ja Multamäen välissä sijaitseva lampi.
Maantietoa

Lammen pinta-ala on 8,0 hehtaaria, se on 550 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä. Lammella on neljä vapaa-ajan asuntoa, ja rannat ovat metsämaata.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Pyhäjärven lähialueeseen (14.121) se kuuluu. Lammen vedenpinnan korkeus on 75,4 metriä mpy.
Pyhän Ursulan kirkko (Kouvola)

| Pyhän Ursulan kirkko |
| --- | --- |

Sijainti:  Kouvola
Koordinaatit:  60°52′16.4″N, 26°41′45.3″E
Seurakunta:  Pyhän Ursulan seurakunta
Rakentamisvuosi:  1993
Suunnittelija:  Benito Casagrande
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Ursulan kirkko on katolisen Pyhän Ursulan seurakunnan kirkko Kouvolassa. Kirkon on suunnitellut arkkitehti Benito Casagrande. Kirkko valmistui ja vihittiin käyttöön vuonna 1993.
Kouvolan Pyhän Ursulan seurakunta on perustettu kappeliseurakunnaksi vuonna 1985 ja se itsenäistyi 1991, jonka jälkeen seurakunnalle ryhdyttiin rakentamaan omaa kirkkoa. Kirkon rakentamisessa olivat merkittävänä apuna Saksan katolilaiset.
Aiheesta muualla

Kuvia tai muita tiedostoja aiheesta Pyhän Ursulan kirkko (Kouvola) Wikimedia Commonsissa